Rumah Muzik Pulau Pinang

Rumah Muzik Pulau Pinang (, singkatan: PHoM) merupakan galeri muzik interaktif yang terletak di George Town, Malaysia. Ia terdiri daripada sebuah galeri, ruang persembahan/pameran, dan pusat sumber yang mendokumentasikan warisan muzik Malaysia dengan memberi tumpuan kepada muzik dan pemuzik dari Pulau Pinang. Ia terletak di tingkat 4, ICT Digital Mall, Pulau Pinang dan mempunyai keluasan 650 meter persegi.  Galeri ini telah memperoleh reputasi sebagai sebuah sumber pengalaman pembelajaran kinestetik untuk muzik, budaya, seni dan kajian sosial dan pusat sumbernya menempatkan salah satu koleksi terbesar muzik, budaya dan seni persembahan Malaysia. Di sini, pelbagai bahan audio visual yang berkaitan dengan muzik dan sejarah Malaysia didokumentasikan, dikatalog dan didigitalkan. 

 Latar belakang 
Rumah Muzik Pulau Pinang telah ditubuhkan pada 21 November 2016, sebagai sebahagian daripada Projek Warisan Muzikal Pulau Pinang selaras dengan matlamat kerajaan negeri Pulau Pinang untuk mewujudkan sebuah bandar yang khusus untuk warisan dan seni kreatif. Ia menerima pembiayaan daripada Perbadanan Bekalan Air Pulau Pinang dan sokongan daripada Pejabat Ketua Menteri Pulau Pinang. 

Maklumat yang dipaparkan dalam galeri diperoleh daripada bahan penyelidikan yang dikumpul oleh The Capricorn Connection untuk pameran muzik popular Pulau Pinang di Muzium Negeri Pulau Pinang pada 2010 dan 2013.  Pameran ini kemudiannya berkembang menjadi buku yang diterbit bertajuk Just For The Love Of It; Muzik Popular di Pulau Pinang 1930-an-1960-an pada 2015, dikarang bersama oleh James Lochhead dan Paul Augustin . Buku itu mendokumentasikan senario muzik popular Pulau Pinang dari tahun 1930-an hingga 1960-an.  

 Galeri 
Galeri PHoM mengetengahkan muzik tradisional masyarakat Pulau Pinang dari zaman 1930-an hingga 1970-an, dan memberi pendedahan kepada pemuzik-pemuzik yang telah membentuk muzik Pulau Pinang dan Malaysia. Ia terbahagi kepada beberapa bahagian yang menerangkan perkembangan pelbagai genre muzik tempatan seperti bangsawan, boria, ronggeng, dondang sayang dan pemuzik zaman itu.

Ciri interaktif termasuk penderia gerakan Potehi yang membolehkan patung-patung wayang digerakkan pada kelir, kerusi mendengar dan kubah mendengar yang memainkan pilihan muzik popular zaman masyhurnya, penerapan sistem realiti maya dan terimbuh, stesen penyiaran, bilik panggung dan pameran alatan muzik iringan. 

 Black Box 
Ruang pameran pelbagai guna dan ruang persembahan yang mempunyai kapasiti tempat duduk sekitar 100 hingga 150 orang.

 Acara 
Antara acara yang pernah diadakan di ''black box'' termasuk:

 The River Stairs & The Babus of Nayanjore
 Kisah Pulau Pinang
 Born Free Reunion
 Christine Dass Exhibition

 Pusat Sumber 
Pusat sumber PHoM berfungsi sebagai hab untuk pemuzik, cendekiawan, ahli akademik, pelajar, dan sesiapa sahaja yang meminati warisan budaya Pulau Pinang. Ia menempatkan koleksi item media campuran lebih daripada 30 000, termasuk ribuan gambar, lebih dari 15 000 piring hitam, pita gelendong, fail audio yang memaparkan sejarah lisan yang jarang ditemui, buku, majalah, jurnal, radio dan alat muzik. 

 Projek 
Pusat sumber PHoM sering memainkan peranan dalam menganjurkan, menghasilkan dan menyumbang kepada projek penyelidikan, pameran, dokumentari dan arkib. Antaranya projek tersebut adalah:

 Echoes, Shadows & Footprints : Simposium Kelestarian, Mobiliti dan Nasionalisme dalam Seni dan Budaya Persembahan Malaysia 
 Hingga Akhir Nanti – Dokumentari penyelidik tentang The Alleycats oleh Nor Hazlin Nor Salam 
 Dokumentari penyelidikan bertajuk '' Jimmy Boyle: The Man and His Music'' 
 Bayangnya itu Timbul Tenggelam : Pameran oleh Ilham Gallery yang menerokai sejarah fotografi Malaysia. 
 Penang Players Visual Archive 

 Artikel & Penerbitan 

 Penang – Motherland of Musicians 
 A Very Brief Note on Entertainment Magazines in Malaysia 
 Global Movements, Local Sounds: Nusantara Music and Artists Overseas 
 “Listeners Calling”: Radio Enters its Second Century in Malaysia 
 Radio Request Cards: A Blast from the Past 
 Remembering Penang’s Municipal Band 
 Indian Music and Arts in Malaysia Have Many Roots 
 Echoes, Shadows & Footprints: A Symposium on the Upkeep of the Arts 
 Jimmy Boyle: The Man and His Music 
 Record Covers From the PHoM Vault: A Visual Journey 
 From the Archives: Music and the Formation of Malaysia 

 Pengiktirafan Antarabangsa 

 Dipilih sebagai salah satu kajian kes dalam penerbitan Backstage: Mengurus kreativiti dan seni di Asia Tenggara 

 Rujukan 

Kategori:Muzium di Malaysia
Kategori:Malaysia
Kategori:Arkib di Malaysia
Kategori:Koordinat pada Wikidata
Kategori:Infobox mapframe without OSM relation ID on Wikidata